alexandrainst/scandi-wiki huggingface dataset:
Skjåholmentunnelen

Skjåholmentunnelen er en veitunnel på 698 meter som går mellom Kargenes og Skjåholmen i Hammerfest kommune i Finnmark. Tunnelen inngår i Statens vegvesens vegprosjekt "Rv. 94 Skjåholmen bru og tunnel" som også omfatter ny bru, Skjåholmen bru, samt 1,5 km ny vei. Strekningen tunnelen erstattet var ulykkesutsatt og hadde dårlig vinterframkommelighet.

Arbeidene med både tunnel og bru hadde oppstart i september 2010. Sprengningsarbeidene med tunnelen startet i januar 2011, etter fire måneder med sprengningsarbeider ble det gjennomslag i mai 2011. Skjåholmentunnelen ble offisielt åpnet for trafikk 22. juni 2012.

Det er skiltet forbud for gående og syklende, som må bruke den gamle veien. Det er også satt opp ferist foran begge innslagene, for å hindre at rein går inn i tunnelen.

Se også
Stallogargotunnelen
Veitunneler i Norge

Referanser

Kilder 
Statens vegvesens sider om vegprosjektet Rv. 94 Skjåholmen bru og tunnel 

Veier i Hammerfest
Veitunneler i Troms og Finnmark
Tunneler åpnet i 2012
Bine Rogelj

Albin «Bine» Rogelj (født 20. februar 1929 i Ljubljana) er en slovensk karikaturtegner, kunstmaler og tidligere skihopper. Han var fra 1953 ansatt i avisen Pavliha, og ble uteksaminert fra Kunsthøyskolen i Ljubljana i 1955. Han ble tildelt Prešeren-prisen i 1970.

I skihopping konkurrerte han for Jugoslavia. Han ble nummer 23 både i VM i Falun i 1954 og OL i Cortina d'Ampezzo i 1956. I den tysk-østerrikske hoppuka 1953/54 ble han nummer 10 sammenlagt, med 5.-plass i Oberstdorf som beste plassering i enkeltrenn.

Referanser

Kilder 
 Galerija Prešernovih nagrajencev Kranj: Bine (Albin) Rogelj (besøkt 29. august 2011)
 Sports Reference: Albin Rogelj  (besøkt 29. august 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider

Eksterne lenker 
 

Karikaturtegnere
Malere
Slovenske skihoppere
Deltakere for Jugoslavia under Vinter-OL 1956
Skihoppere under Vinter-OL 1956
Personer fra Ljubljana
Afrikamesterskapet i friidrett 2004

Afrikamesterskapet i friidrett 2004 var det 14. Afrikamesterkapet i friidrett, det ble avviklet i Brazzaville i Republikken Kongo i perioden 14. til 18. juli 2004.

Tabell

Resultater

Menn

Damer

Eksterne lenker 
Medalists - GBR Athletics
Delvise resultater

 
Friidrett i 2004
Internasjonale mesterskap i Republikken Kongo
Friidrett i Republikken Kongo
Afrikamesterskap

Afrikamesterskap refererer til arrangement som kårer Afrikas beste prestasjon og vinneren blir tildelt tittelen «afrikamester», eller «afrikansk mester». Mesterskapene er for deltagere fra hele Afrika, og det konkurreres gjerne i en bestemt øvelse eller sport. Mesterskapene kan kåre enkeltpersoner som mestre, men også klubber, bedrifter, organisasjoner eller nasjoner.

Afrikamesterskap er ikke nødvendigvis årlige arrangement, men arrangeres vanligvis jevnlig. Årlig, annethvert år eller hvert fjerde år er de vanligste intervallene.
De fleste idretter, eller sporter som er organisert under de ulike afrikanske idrettsforbund, arrangerer Afrikamesterskap.
Afrikamesterskap kan være større arrangement over en helg eller uke, eller de kan arrangeres som cup'er over lengre tid.
Noen mesterskap krever kvalifisering, enten gjennom egne kvalifiserende arrangement, eller ved resultatbaserte standarder, som kvalifiseringskrav, for deltakelse.

Det arrangeres Afrikamesterskap, og kåres afrikasnke mestere også utenom den organiserte idretten.

Ulike Afrikamesterskap
 Afrikamesterskapet i fotball for kvinner
 Afrikamesterskapet i fotball for herrer
 Afrikamesterskapet i friidrett
Fremskridtspartiets Ungdom

Fremskridtspartiets Ungdom (FPU) er ungdomsorganisasjonen til Fremskridtspartiet i Danmark. Organisasjonen ble stiftet den 26. mars 1973. I likhet med moderpartiet ønsket organisasjonen å avskaffe inntektsskatten og redusere offentlig byråkrati. Blant politikerne med bakgrunn fra Fremskridtspartiets Ungdom kan nevnes brødrene Kim Behnke og Tom Behnke, Kristian Thulesen Dahl og Peter Skaarup. I en kort periode var også Pia Kjærsgaard medlem.

Referanser 

Politiske ungdomspartier i Danmark
Politiske partier etablert i 1973
Dansk Folkepartis Ungdom

Dansk Folkepartis Ungdom (DFU) er Dansk Folkepartis offisielle ungdomsorganisasjon.

DFU har som et av sine primære formål å utvikle talenter til Dansk Folkepartis virke i dansk politikk. DFU ser det ikke som sin oppgave å gi motspill til moderpartiets politiske linje, hvilket adskiller DFU fra andre danske ungdomspolitiske organisasjoner.

Politiske ungdomspartier i Danmark
Politiske partier etablert i 1995
1995 i Danmark
Dansk Folkeparti
Danmarks Kommunistiske Ungdomsforbund

Danmarks Kommunistiske Ungdomsforbund (forkortet DKU) er ungdomsorgansasjonen som er knyttet til partiet Arbejderpartiet Kommunisterne, som ble stiftet i april 1999. De er stiftet for å skape et sosialistisk Danmark.

Deres formand er Cathrine Frederikke Pedersen, som overtok formannsposten etter at Trols Riis Larsen gikk av i 2005. Han havde vært formann siden stiftelsen av ungdomsorganisasjonen.

Politiske ungdomspartier i Danmark
Politiske partier etablert i 1999
1999 i Danmark
Socialistisk Folkepartis Ungdom

Socialistisk Folkepartis Ungdom (fork. SFU eller SF Ungdom) er en dansk politisk ungdomsorganisasjon, som fungerer selvstendig, men som har nære bånd til Socialistisk Folkeparti. 

SFUs Landsformann fungerer som observatør i SFs landsledelse, og SFU har en plass i bestyrelsen for Socialistisk Folkeoplysningsforbund (SFOF). SFU har siden 2008 vært den største partipolitiske ungdomsorganisasjon i Danmark.

Politiske ungdomspartier i Danmark
Politiske partier etablert i 1969
1969 i Danmark
Lakhmider

Lakhmider (arabisk: ) var et arabisk folk opprinnelig fra den sørlige delen av Den arabiske halvøy og opprettet et småkongedømme i sørlige Irak rundt 300 og som varte til 602 da det ble annekter av det persiske sasanideriket. Kongeriket var konsentrert rundt hovedstaden Al-Hira som ble opprettet i 266. Poeter beskrev den som et jordisk paradis, og henviste til byens behagelige klima og skjønnhet. Det arabiske alfabet hadde delvis sitt opphav i Al-Hira. Dette kongeriket fungerte som en buffersone mellom Arabia og Perserriket, og forhindret at arabiske beduinstammer herjet på persiske områder.

Lakhmidenes kongerike ble grunnlagt av lakhumstammen som utvandret fra Jemen på 100-tallet og ble styrt av Banu Lakhm, derav rikets navn. Grunnleggeren av kongedynastiet var 'Amr. Han hadde en sønn ved navn Imru' al-Qais (ikke til å forveksles med poeten Imru' al-Qais som levde på 500-tallet) som det hevdes konverterte til kristendommen.

Ruinene i al-Hirah er i dag lokalisert 3 km sør for byen Kufa ved vestbredden av elven Eufrat. Deres etterkommere er i dag mandharisere som spredt i muslimske land som Oman, Irak og De forente arabiske emirater; na'amanisere, en annen arabisk stamme i Oman, og flere andre arabiske stammer og familier. Alle disse nevnte stammene tilhører enten islamske retningene ibadi eller sunni. En del etterkommere er også de mektige drusiske kongefamilien til Talal Arslan, leder av et politisk pari i Libanon.

Referanser

Litteratur 
 Esat Ayyıldız, “Lahmîlerin Arap Edebiyatına Etkisi”, 2nd International Archeology, Art, History and Cultural Heritage Congress, ed. Kenan Beşaltı (Şanlıurfa: Iksad Yayınevi, 2022), 38-44.
 Bosworth, Clifford Edmund, red. (1999): The History of Al-Ṭabarī, V: The Sāsānids, the Byzantines, the Lakhmids, and Yemen. State University of New York Press. ISBN 978-0-7914-4355-2, s. 370–371.
 Martindale, John R.; Jones, A.H.M.; Morris, John (1992): The Prosopography of the Later Roman Empire: III: AD 527–641, Cambridge University Press, ISBN 0-521-20160-8, s. 258.

Arabiske grupper
International Union of Socialist Youth

International Union of Socialist Youth, forkortet IUSY, er de sosialdemokratiske ungdomsorganisasjoners verdensorganisasjon og ble stiftet den 30. september 1946 i Paris.

IUSY er medlem av Sosialistinternasjonalen. 

Organisasjnen har 143 medlemsorganisasjoner i 100 land.

Eksterne lenker 
 

Sosialdemokrati
Frøy-linjen

Frøy-linjen er en rekke forsvarsanlegg som ble bygget i Troms under den kalde krigen. Anleggene strekker seg fra grenseområdet mot Sverige og Finland helt ut til kysten. Antallet anlegg er 299 fordelt på syv kommuner. Deler av anleggene er sikret mot kjemiske-, bakteriologiske- og kjernefysiske våpen. Forsvarsanleggene var ment å skulle stoppe en sovjetisk invasjon lenge nok til at allierte styrker kunne komme til unnsetning. Anleggene ble diskret bygget fra starten på 1980-tallet og fram til 1995. Kostnaden er antydet til minst en halv milliard kroner. Anleggene ble forlatt i 1995, omtrent samtidig som man var ferdig med å bygge de siste delene av anleggene, ettersom fiendebildet mot Norge hadde endret seg som følge av Sovjetunionens oppløsning og den kalde krigens slutt.

I 2011 ble anleggene avhendet, og rivingen av anleggene startet så året etter. Per desember 2014 var rundt 75 prosent av anleggene blitt revet, og resten skal også rives – bortsett fra noen få anlegg som skal bevares til museale formål. Da Russland annekterte Krim-halvøya i 2014, beordret Forsvarsstaben stans i rivingen av operative anlegg.

I 2014 startet Forsvaret en revisjon av sine operative planer, det samme gjør NATO for hele Europa. Fram til disse planene avklarer behovet i Nord-Troms, vil Frøy-anlegget stå der, med tilsyn. Heimevernet får trolig disponere noe areal, men ellers blir det status quo. Det betyr at der inventaret ikke er fjernet, så vil avfukting stå på. I 2017 ble Frøy-linjen innrangert i Forsvaret. Det betyr at Forsvarsbygg får såkalt tomgangsleie fra Hæren. Fra samme tid varslet Forsvaret at omvisninger og annen kulturell aktivitet i regi av Nord-Troms museum må opphøre.

Se også
 Lyngen-linjen
 Olavsvern

Referanser

Festningsverk i Troms og Finnmark
Forholdet mellom Norge og Russland
Christian Eichner

Christian Eichner (født 24. november 1982 i Sulzfeld) er en tysk fotballspiller. Han spiller forsvar for FC Köln.

Referanser

Eksterne lenker 
 

Tyske fotballspillere
Fotballspillere for Karlsruher SC
Fotballspillere for TSG 1899 Hoffenheim
Fotballspillere for 1. FC Köln
Personer fra Karlsruhe
Fødsler i 1982
Oslo, 31. august

Oslo, 31. august er en norsk spillefilm som hadde premiere den 31. august 2011. Filmen er regissert av Joachim Trier og har Anders Danielsen Lie i hovedrollen. Handlingen følger en nylig rehabilitert mann gjennom ett døgn i Oslo. Han står på kanten av stupet og må ta avgjørende valg i livet.

Kritikk og mottakelse

Norge 
Filmen fikk jevnt over gode kritikker i norsk presse. I april 2012 ble den tildelt Filmkritikerprisen. I begrunnelsen fra juryen heter det at «De stemmeberettigede var denne gangen så å si samstemte. Det er én film som virkelig skiller seg ut og plasserer seg i en klasse for seg selv.» Videre skrev juryen at «Filmen forteller en lavmælt, men voldsom historie om å være fanget av egne forventninger, gjennom én persons mørke blikk. Det er rørende og opprørende, men aldri sentimentalt.» De kalte dessuten filmen en kjærlighetserklæring til byen Oslo, «slik vi kjenner den, men ofte ikke presenterer den».

Flere filmanmeldere reagerte på at filmen ikke ble nominert til Amandaprisen 2012 for «beste norske kinofilm». NRKs filmanmelder Birger Vestmo kalte det «nesten en skandale», mens Aftenpostens anmelder Kjetil Lismoen kalte det «en skandaløs utelatelse». Filmen vant hele syv priser under Kanonprisen 2011 og ble dermed mestvinnende film under Kanonprisen.

 Dagbladet: Bevegende bysommer, 
 NRK Filmpolitiet: Forventningene var store – og ble innfridd!, 
 Aftenposten, Et svært sterkt skuespillerløft, 

Filmen hadde et samlet besøkstall på norske kinoer på . På verdensbasis ble den sett av over  på kino, hvorav nesten  i Frankrike, der filmen i dag er regnet som en klassiker.

Internasjonalt 
Filmen fikk også stor oppmerksomhet internasjonalt. Den hadde sin verdenspremiere i programmet Un certain regard i mai 2011 på filmfestivalen i Cannes og vant «bronsehesten» som beste film på Stockholms filmfestival 2011. Filmen ble i tillegg valgt ut til å vises på Sundance-festivalen i januar 2012. I 2013 ble filmen nominert til César-prisen i Frankrike for beste utenlandske film. Den ble også vist på blant annet BBC i 2013.

Priser og nominasjoner

Rolleliste 
 Anders Danielsen Lie – Anders
 Hans Olav Brenner – Thomas
 Ingrid Olava – Rebekka
 Øystein Røger – David
 Kjærsti Skjeldal – Miriam
 Tone Mostraum – Tove
 Petter Width Kristiansen – Petter
 Emil Lund – Calle
 Johanne Kjellevik Ledang – Johanne
 Renate Reinsve – Renate
 Andreas Braaten – Karsten

Referanser

Eksterne lenker 
 
 

Filmer lagt til Oslo
Filmer fra 2011
Norske filmer fra 2010-årene
Norske dramafilmer
Norskspråklige filmer
Filmer regissert av Joachim Trier
Filmer med vinnere av Kanonprisen‎
Tomoaki Makino

(født 11. mai 1987 i Nishi-ku i Hiroshima) er en japansk fotballspiller som spiller for den japanske klubben Urawa Red Diamonds.

Landslaget
Han ble tatt ut i s tropp til VM i fotball 2018 i Russland.

Referanser

Eksterne lenker 
 
 

Japanske fotballspillere
Japans herrelandslag i fotball
Spillere i Fotball-VM 2018
Fotballspillere for Sanfrecce Hiroshima
Fotballspillere for 1. FC Köln
Fotballspillere for Urawa Red Diamonds
Personer fra Hiroshima
Fødsler i 1987
Amha Selassie

Amha Selassie, opprinnelig Asfa Wossen eller Merid Azmatch (født 27. juli 1916, død 17. februar 1997), var eldste sønn av Haile Selassie og Menen Asfaw.

Han ble født i Harar, og hans far var da guvernør der. Han var arving under sin fars styre. 

Han ble erklært keiser første gang under det mislykkede kuppforsøket mot hans far i desember 1960. Kuppet kollapset i løpet av noen dager og hans fars styre ble gjeninnsatt. Han ble tilbudt tronen ved farens avgang i 1974, og aksepterte først og sa senere fra seg tronen. Denne korte regjeringstiden endte med avskaffelsen av den etiopiske monarkiet i mars 1975. Han var deretter i eksil. Mens han var i eksil ble han på ny proklamert som keiser den 8. april 1989. Denne gangen sanksjonerte han proklamasjonen og aksepterte dens legitimitet.

Han hadde fem barn, og sønnen Zera Yacob Amha Selassie er i dag tronpretendent.

Han ble tildelt Storkorset av St. Olavs orden i 1956.

Referanser 

Den etiopiske kongefamilien
Etiopiere
Honorære utnevnelser til Order of the British Empire
Order of the Nile
Storkors av St. Olavs Orden
Zera Yacob Amha Selassie

Zera Yacob Amha Selassie, kronprins av Etiopia (Ge'ez ዘርአ ያዕቆብ አምሃ ሥላሴ; f. 17. august 1953) er sønnesønn av keiser Haile Selassie og sønn av Amha Selassie, som ble erklært keiser av Etiopia i eksil. Han har vært leder for det keiserlige hus i Etiopia siden 17. februar 1997. Han er imidlertid ikke anerkjent som mulig arving av alle. To andre personer er også tronpretendenter, nemlig Girma Yohannis Iyasu, barnebarnet til keiser Iyasu V, og Mangasha Seyum, barnebarn av keiser Yohannes IV.

Den etiopiske kongefamilien
Salomonske dynasti
Branwell Brontë

Branwell Brontë (født 26. juni 1817 i Yorkshire, død 24. september 1848) var en engelsk maler og poet.

Branwell var eneste sønn i Brontë-familien, og bror av de anerkjente forfatterne Charlotte, Emily og Anne. Branwell Brontë var den fjerde av seks barn og eneste sønn av Patrick Brontë og hans kone, Maria Branwell Brontë. Av de fire Brontë-søsknene som overlevde inn i voksenlivet, synes Branwell Brontë å ha vært ansett som den mest talentfulle, i hvert fall i løpet av sin barndom og ungdom. Mens fire av hans fem søstre ble sendt til en kostskole, fikk Branwell hjemmeundervisning fra faren sin.

Som ung ble Brontë utdannet som portrettmaler, og han arbeidet i Haworth før han begynte som portrettmaler i Bradford i 1838. Hans mest berømte portrett var av hans tre søstre, men ryktene skal ha det til at bildet ble oversprøytet med terpentin etter en krangel med faren. I 1840 var Brontë lærer for en gruppe unge gutter i Broughton-in-Furness. I løpet av denne tiden gjorde han en oversettelse av Horats.

I 1841 ble Brontë ansatt ved jernbanestasjonen i Luddendenfoot, men han ble avskjediget i 1842. I løpet av sin tid som lærer og ved jernbanen fikk han litterære ambisjoner, og han publiserte poesi under forskjellige pseudonymer i forskjellige aviser fra Yorkshire-distriktet. Brontë var i en periode alvorlig syk av tuberkulose, og familien hans visste ikke om sydommen før han kollapset. Han døde rett før Emily Brontë døde av den samme sykdommen i desember samme år og den andre søsteren Anne Brontë, døde i mai 1849.

Referanser

Eksterne lenker 
 Brontë Parsonage Museum in Haworth
 Brontë Italian Site

Engelske lyrikere
Engelske malere
Kevin McKenna

Kevin McKenna (født 21. januar 1980 i Calgary) er en kanadisk tidligere fotballspiller som sist spilte for den tyske klubben FC Köln.

Utmerkelser 
I CONCACAF Gold Cup 2002 vant Canada bronse, og i tillegg ble McKenna tatt ut til Allstarlaget.

Eksterne lenker 
 

Canadiske fotballspillere
Fotballspillere for Heart of Midlothian FC
Fotballspillere for FC Energie Cottbus
Fotballspillere for 1. FC Köln
Personer fra Calgary
Fødsler i 1980
Jakob Glesnes

Jakob Glesnes (født 25. mars 1994) er en norsk fotballspiller som spiller for den amerikanske klubben Philadelphia Union.

Som guttespiller hos  var han sammen med Kristoffer Zachariassen og Øystein Øvretveit del av et lag som ble omtalt som et av Norges beste i sin årsklasse.

Han spilte i 2011-sesongen for Løv-Ham og debuterte i 1. divisjon i den tiende serierunden i 2011 borte mot Nybergsund IL-Trysil.

Etter 2011-sesongen ble Løv-Ham og Fyllingen slått sammen til FK Fyllingsdalen og Glesnes fortsatte i den nye klubben. Glesnes var vinteren 2012 på treningsopphold i Liverpool FC og har også spilt treningskamper for Brann.

Landslaget
13. oktober 2019 ble han tatt ut i sin første landslagstropp for  mot  (15. juni). Han ble tatt ut etter at Håvard Nordtveit og Tore Reginiussen måtte melde forfall på grunn av skader.

Referanser

Eksterne lenker 
 

Norske fotballspillere
Fotballspillere for Løv-Ham Fotball
Fotballspillere for FK Fyllingsdalen
Fotballspillere for Åsane Fotball
Fotballspillere for Sarpsborg 08 FF
Fotballspillere for Strømsgodset TF
Fotballspillere for Philadelphia Union
Personer fra Bergen kommune
Norske fotballspillere i USA
Fødsler i 1994
Edna Kiplagat

Edna Ngeringwony Kiplagat (født 15. september 1979) er en kenyask langdistanseløper. Hun ble verdensmester på maraton ved VM i friidrett 2011, og slo gjennom som maratonløper da hun vant både Los Angeles Marathon og New York City Marathon i 2010.

Karriere 
På 3000 meter vant hun sølv ved Junior-VM i friidrett 1996, og bronse ved Junior-VM friidrett 1998. Hennes personlige rekord på 3000 meter er fortsatt 8.53,06, satt under VM i 1996 da hun var 16 år gammel. Hun vant også landeveisløpet Monument Avenue 10K i 1993, på tiden 32.28. 

I 2006 kom hun på 13.-plass på lang løype ved VM i terrengløp. Samme år satte hun ny personlig rekord på både 5000 meter, i et stevne i Nairobi, og på halvmaraton, i San Jose. Hun løp 10.000 meter på 22.27,0 i Nairobi i juni 2007, som fortsatt her hennes personlige rekord. Hun vant Rock 'n' Roll Half Marathon i 2006, Lilac Bloomsday Run i 2007 og Bay to Breakers i 2007. 

Hun fikk sølv i gateløpet Freihofer's Run for Women i 2010, og kom på tredjeplass i både Beach to Beacon 10K og Falmouth Road Race, bak Lineth Chepkurui og Wude Ayalew. Samme år vant hun Los Angeles Marathon, hennes andre maratonløp noen sinne. Samme år vant hun også New York City Marathon. Hun satte ny personlig rekord på halvmaraton da hun fikk sølv på New York City Half Marathon, bak Caroline Rotich.

Også i 2011 ble hun slått av Mary Keitany i London Marathon, og endte på tredjeplass. Senere på året vant hun sitt første VM-gull, da hun vant maraton ved VM i friidrett 2011 i Sør-Korea.

Referanser

Eksterne lenker 
 
  Presentasjon ved New York maraton 2010

Kenyanske langdistanseløpere
Verdensmestere i friidrett for Kenya
Deltakere for Kenya under Sommer-OL 2012
Friidrettsutøvere under Sommer-OL 2012
Deltakere for Kenya under VM i friidrett 2013
Deltakere for Kenya under VM i friidrett 2015
Fødsler i 1979
Deltakere for Kenya under VM i friidrett 2017
Deltakere for Kenya under VM i friidrett 2019
Steve Stone

Steve Brian Stone (født 20. august 1971 i Gateshead) er en engelsk tidligere fotballspiller som for tiden er en del av trenerapparatet til Premier League-klubben Newcastle United.

I sin aktive spillerkarriere var Stone innom Nottingham Forest, Aston Villa, Portsmouth og Leeds United. Dessuten fikk han ni landskamper for  og var en del av Englands landslagstropp som ble slått ut i semifinalen i EM 1996.

Eksterne lenker 
 

Engelske fotballspillere
Spillere i Fotball-EM 1996
Fotballspillere for Nottingham Forest FC
Fotballspillere for Aston Villa FC
Fotballspillere for Portsmouth FC
Fotballspillere for Leeds United FC
Personer fra Gateshead
Fødsler i 1971
Official Monster Raving Loony Party

Official Monster Raving Loony Party er et britisk parti som ble stiftet i 1963. Partiprogrammet er satirisk ment med mange absurde og ugjennomførbare saker, som forslaget om å innføre en 99-pence mynt for å slippe så mye vekslepenger. På tross av dette har faktisk noen av «kampsakene» blitt innført i britisk lov, som for eksempel egne pass for kjæledyr og døgnåpne puber.

Eksterne lenker
 

Politiske partier i Storbritannia
Politiske partier etablert i 1963
1963 i Storbritannia
Olav Gjelsvik

Olav Gjelsvik (født 30. juni 1956 på Røros) er en norsk filosof.

Gjelsvik er oppvokst på Røros. Han ble DPhil ved University of Oxford (Balliol College) i 1986 og har siden vært ansatt ved Universitetet i Oslo, fra 1991 som førsteamanuensis og fra 1994 som professor. Han har publisert artikler i tidsskrifter og antologier om metafysikk, erkjennelsesteori, språkfilosofi, vitenskapsfilosofi, bevissthetsfilosofi og handlingsfilosofi, og har også arbeidet med og publisert om fenomenet avhengighet/addiksjon. Han har hatt mange verv ved Universitetet i Oslo. Han har vært instituttleder for filosofi i Oslo i mange år og er i dag direktør for CSMN - Centre for the Study of Mind in Nature ved Universitetet i Oslo. Han er medlem av Det Norske Videnskaps-Akademi.

Eksterne lenker  

Norske filosofiprofessorer
Medlemmer av Det Norske Videnskaps-Akademi
Personer fra Røros kommune
Fødsler i 1956
Øyvind Gausdal

Øyvind Løkkebø Gausdal (født 14. mars 1986) er en norsk fotballspiller fra Flekkefjord som spiller for .

Gausdal er en angrepsspiller som spiller i .  Han kom til klubben i 2008 fra Våg Fotballklubb.  Han har flere ganger før vært på prøvespill i Start uten å få fast kontrakt, men gikk sommeren 2011 til  på lån ut sesongen.  Han spilte én kamp som innbytter og skårte ett mål i bortekampen mot Fredrikstad.  Han har vært en notorisk målscorer i 2. divisjon og ble toppskårer i Vindbjart sin avdeling i 2010, 2012 , 2013 , 2014 og 2015

28. juni 2015 skåret han sitt 151. mål for Vindbjart i kampen mot FK Fyllingsdalen og ble dermed tidenes toppskårer i klubben.

Karrierestatistikk

Referanser

Eksterne lenker 
 

Norske fotballspillere
Fotballspillere for Våg FK
Fotballspillere for Vindbjart FK
Fotballspillere for Idrettsklubben Start
Personer fra Flekkefjord kommune
Fødsler i 1986